
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 244 

6 Νοεμβρίου 2013 


ΠΕΡΙΕΧΟΜΕΝΑ 


ΚΑΝΟΝΙΣΜΟΙ 

244. Κατάργηση της Κανονιστικής Διατάξεως 37/1973 
και αντικαταστάσεως του Κανονισμού διοικήσε- 
ως, διαχειρίσεως και λειτουργίας του εν Νέα Αρ- 
τάκη Ιερού Προσκυνήματος «Παναγία η Φανερω¬ 
μένη», της Ιεράς Μητροπόλεως Χαλκίδος. 1 

242. Τροποποίηση του υπ’ αριθμ. 180/2007 Κανο¬ 
νισμού περί συστάσεως και λειτουργίας του 
Εκκλησιαστικού Ιδρύματος υπό την επωνυμίαν 
ΕΝΟΡΙΑΚΟΝ ΕΚΚΛΗΣΙΑΣΤΙΚΟΝ ΜΟΥΣΕΙΟΝ ΙΕ¬ 
ΡΟΥ ΝΑΟΥ ΑΓΙΑΣ ΤΡΙΑΔΟΣ ΑΔΑΜΑΝΤΟΣ ΜΗ¬ 
ΛΟΥ, της Ιεράς Μητροπόλεως Σύρου, Τήνου, Αν¬ 
δρου, Κέας και Μήλου. 2 


Κ ΑΝΟΝΙΣΜΟ Ι 

(ΐ) 

ΚΑΝΟΝΙΣΜΟΣ ΥΠ’ ΑΡΙΘΜ. 244/2013 
Κατάργηση της Κανονιστικής Διατάξεως 37/1973 και 
αντικαταστάσεως του Κανονισμού διοικήσεως, δια¬ 
χειρίσεως και λειτουργίας του εν Νέα Αρτάκη Ιερού 
Προσκυνήματος «Παναγία η Φανερωμένη», της Ιεράς 
Μητροπόλεως Χαλκίδος. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 1 παρ. 2 και 4, 45 παρ. 5 
και 59 του Ν. 590/1977 «Περί Καταστατικού Χάρτου της 
Εκκλησίας της Ελλάδος». 

2. Τας υποχρεώσεις της Ποιμαινούσης Εκκλησίας προς 
το Χριστεπώνυμον Πλήρωμα, αι οποίαι απορρέουν από 
τας Ευαγγελικός Επιταγάς, τους Ιερούς Κανόνας και 
τους Νόμους του Κράτους. 

3. Τας υφισταμένας κοινωνικός και πνευματικός ανά- 
γκας της Ιεράς Μητροπόλεως Χαλκίδος. 

4. Την υπ’ αριθμ. 138/5.11.2012 Πράξιν του Δ.Σ. του Ιερού 
Προσκυνήματος «Παναγία η Φανερωμένη» Ν. Αρτάκης. 

5. Την υπ’ αριθμ. 649/19.12.2012 απόφασιν του Μη- 
τροπολιτικού Συμβουλίου της Ιεράς Μητροπόλεως 
Χαλκίδος. 


6. Την υπ’ αριθμ. 82/28.1.2013 Πρότασιν του Σεβασμιω- 
τάτου Μητροπολίτου Χαλκίδος Χρυσοστόμου. 

7. Την από 26.3.2013 Γνωμοδότησιν του Νομικού Γρα¬ 
φείου της Νομικής Υπηρεσίας της Ιεράς Συνόδου της 
Εκκλησίας της Ελλάδος. 

8. Την άπό 2.4.2013 Απόφασιν της Διαρκούς Ιεράς Συ¬ 
νόδου, αποφασίζει: 

Καταργεί την υπ’ αριθμ. 37/1973 Κανονιστικήν Διάτα- 
ξιν (Φ.Ε.Κ. 24/1973/τ.Α') και αντικαθιστά αυτήν υπό του 
επομένου Κανονισμού: 


ΚΑΝΟΝΙΣΜΟΣ ΥΠ’ ΑΡΙΘΜ. 244/2013 

«Κανονισμός διοικήσεως, διαχειρίσεως και λειτουργίας 
του εν Νέα Αρτάκη Ιερού Προσκυνήματος «Παναγία ή 
Φανερωμένη», της Ιεράς Μητροπόλεως Χαλκίδος». 

Αρθρον1 

1. Ο δυνάμει της υπ’ αριθμ. 37/1973 Κανονιστικής Διατά- 
ξεως (Φ.Ε.Κ. 24/Α'/26-1-1973), λειτουργών, εν Νέα Αρτάκη 
Εύβοιας, Προσκυνηματικός Ιερός Ναός της Παναγίας 
Φανερωμένης, μετά της εν αυτώ τεθησαυρισμένης Ιεράς 
Εικόνος της Παναγίας Φανερωμένης, αποτελεί Εκκλη¬ 
σιαστικόν Νομικόν Πρόσωπον Δημοσίου Δικαίου, κατα 
την έννοιαν της διατάξεως του άρθρου 1, παραγρ. 4, 
του Ν. 590/1977 (Φ.Ε.Κ. 146/Α'/1977), υπό την επωνυμίαν 
«ΙΕΡΟΝ ΠΡΟΣΚΥΝΗΜΑ ΠΑΝΑΓΙΑ Η ΦΑΝΕΡΩΜΕΝΗ». 

2. Το Ιερόν Προσκύνημα τούτο τελεί υπό την εποπτεί- 
αν της Ιεράς Μητροπόλεως Χαλκίδος. 

3. Το Ιερόν Προσκύνημα έχει ιδίαν σφραγίδα, φέρου- 
σαν εις το μέσον την εικόνα της Παναγίας και γύρωθεν 
εγκεχαραγμένας τας λέξεις «ΙΕΡΑ ΜΗΤΡΟΠΟΛΙΣ ΧΑΛΚΙ- 
ΔΟΣ - ΙΕΡΟΝ ΠΡΟΣΚΥΝΗΜΑ ΠΑΝΑΓΙΑ Η ΦΑΝΕΡΩΜΕΝΗ». 

4. Έδρα του Ιερού Προσκυνήματος είναι η Νέα Αρτάκη. 

Αρθρον 2 

Σκοποί του Ιερού Προσκυνήματος είναι οι ακόλουθοι: 

1. Η προώθησις και διάδοσις της ορθοδόξου χριστια¬ 
νικής Πίστεως και της Ελληνορθόδοξου Παραδόσεως, 
και η καλλιέργεια του λειτουργικού και λατρευτικού 
βίου. Ιδιαιτέρως δε η τιμή και η προσκύνησις της Ιεράς 
και θαυματουργού Εικόνος της Παναγίας και του τόπου 
της Παναγιοφανείας. 

2. Η συμφώνως προς τας παραδόσεις της Ορθοδοξίας 
συντήρησις, ανακαίνισις και επέκτασις του υπάρχοντος 

Ιερού Ναού, και όλως των πέριξ αυτού υφισταμένων 
Ιερών Προσκυνημάτων και λοιπών κτισμάτων, καθώς και 
η ανέγερσις νέων, εις περίπτωσιν ανάγκης. 

3. Η προστασία του περιβάλλοντος χώρου και του 
πρασίνου. 

4. Ο προγραμματισμός και η εκτέλεσις όλων των 
έργων εκείνων, άτινα θέλουσι συμβάλλει εις την ανά- 
δειξιν του Ιερού Προσκυνήματος εις πνευματικόν και 
θρησκευτικόν κέντρον Πανελληνίου ακτινοβολίας του 
Ελληνοχριστιανικού πολιτισμού μας. 

5. Η εκτέλεσις τουριστικών και άλλων έργων οικονο¬ 
μικής κυρίως αποδόσεως δια την ανάπτυξιν από πάσης 
πλευράς της περιοχής του Ιερού Προσκυνήματος γε- 
νικώτερον και των οικονομικών πόρων τούτου ειδικώ- 
τερον. 

6. Η εν τω πνεύματι της Χριστιανικής αγάπης ανά- 
ληψις και εκτέλεσις πρωτοβουλιών προνοιακού χαρα- 
κτήρος, η ηθική συμπαράστασις και υλική περίθαλψις 
των εχόντων ανάγκην τοιαύτης και ανηκόντων κυρίως 
εις την πάλιν της Νέας Αρτάκης και την Ιερόν Μητρό- 
πολιν Χαλκίδος. Προς τούτο δύνανται να χορηγούνται, 
αναλόγως προς τις οικονομικές δυνατότητες και μετ’ 
απόφασιν του Διοικητικού Συμβουλίου, βοηθήματα και 
υποτροφίες εις σπουδαστάς, φοιτητάς, μεταπτυχιακούς 
και υποψηφίους διδάκτορας, εις απόρους, υπερήλικας 
και ασθενείς, έχοντας άμεσον ανάγκην νοσοκομειακής 
ή φαρμακευτικής περιθάλψεως. 

7. Η εκτέλεσις έργων εξυπηρετούντων προνοιακούς, 
φιλανθρωπικούς και κοινωφελείς σκοπούς. 

8. Η λειτουργία Πνευματικού Κέντρου και ίδρυσις και 
λειτουργία Βιβλιοθήκης. 

9. Η ίδρυσις και λειτουργία Μουσείου, εις το οποίον 
θα φυλάσσονται και θα προβάλλονται κειμήλια και άλλα 
είδη, προερχόμενα κυρίως από την Αρτάκη της Μικρός 
Ασίας και ευρισκόμενα εις Ιερούς Ναούς της Νέας Αρ¬ 
τάκης ή και αλλαχού. 

10. Η λειτουργία εκθέσεως, προκειμένου, δια της 
προβολής και διαδόσεως χριστιανικών βιβλίων, ιερών 
εικόνων, ψηφιακών δίσκων και άλλων ειδών ευλαβείας, 
να καλλιεργηθή η πνευματική ζωή και να τονωθή το 
λατρευτικόν ήθος των προσκυνητών, υποκειμένης εις 
τας διατάξεις των άρθρων 2 και 3 του Ν. 2859/2000 
(Φ.Ε.Κ. 248/Α72000). 

Αρθρον 3 

Πόροι του Ιερού Προσκυνήματος: 

α) Προσφοραί εκ της προσκυνήσεως της Ιεράς Εικό- 
νος της Παναγίας Φανερωμένης και εκ της διαθέσεως 
κηρίων εισπράξεις. 

β) Αι εκ της διαθέσεως του υπό των πιστών προ- 
σφερομένου ελαίου, ως και των λοιπών αφιερωμάτων 
εισπράξεις. 

γ) Τυχόν δωρεαί και εισφοραί από την λειτουργίαν 
Εκθέσεως - προβολής ωφελίμων χριστιανικών βιβλίων, 
Ιερών Εικόνων κ.λπ. χειροτεχνημάτων, αναμνηστικών κ.α. 

δ) Αι εκ των εν τω Ιερώ Ναώ τελουμένων ιεροπραξιών 
εισπράξεις. 

ε) Αι υπέρ του Ιερού Ναού και του Ιερού Προσκυνήμα¬ 
τος δωρεαί, κληρονομίαι, κληροδοσίαι και πάσης (ρύσε¬ 
ως έτεραι χορηγίαι των πιστών, ως και αι εισφοραί και 
τα παντός είδους χρηματικά εμβάσματα των απανταχού 
χριστιανών και διαφόρων Νομικών Προσώπων Ιδιωτικού 
ή Δημοσίου Δικαίου. 


στ) Πάσαι αι λοιπαί πρόσοδοι εκ της αξιοποιήσεως 
της κινητής και ακινήτου περιουσίας του Ιερού Προ¬ 
σκυνήματος. 

ζ) Εκ του κυτίου δια την ενίσχυσιν των έργων του 
Ιερού Ναού (αγιογραφία, εξωραϊσμός Ιερού Ναού). 

η) Εκ της τυχόν εκποιήσεως τιμαλφών, αφιερωμάτων 
και ειδών του εργαστηρίου του Ιερού Προσκυνήματος 
και 

θ) Κάθε νόμιμον έσοδον, σύνοδον προς τον χαρακτήρα 
και τους σκοπούς του Ιερού Προσκυνήματος. 

Αρθρον 4 

1. Οι πόροι του Ιερού Προσκυνήματος διατίθενται: 

α) Δια την χρηματοδότησιν και εκτέλεσιν των ανα- 
γκαιουσών εκάστοτε εργασιών, δια την ανάπτυξιν και 
εξέλιξιν του Ιερού Προσκυνήματος, ως πνευματικού 
θρησκευτικού και εθνικού κέντρου Πανελληνίου ακτι¬ 
νοβολίας. 

β) Δια την εν γένει εκτέλεσιν πάσης φύσεως έργων 
εξυπηρετήσεως των σκοπών του Ιερού Προσκυνήμα¬ 
τος, κατά κύριον λόγον, ως και τουριστικών έργων και 
εγκαταστάσεων, απάντων επ’ ωφελεία του Ιερού Προ¬ 
σκυνήματος και της εν γένει αναπτύξεως τούτου από 
θρησκευτικής, κοινωνικής και τουριστικής απόψεως, ήτοι 
ανεγέρσεως, συντηρήσεως και λειτουργίας διαφόρων 
κτιρίων προς εξυπηρέτησιν εκκλησιαστικών, διοικητικών 
και οικονομικών υπηρεσιών Αυτού (ως π.χ. Ξενώνων, 
Πνευματικού Νεανικού Κέντρου, Βιβλιοθήκης, Μουσεί¬ 
ου, εργαστηρίων Κηροπλαστείου και κατασκευής ειδών 
ευλαβείας κ.λπ.), ως και των εξυπηρετούντων εκκλησια¬ 
στικούς, εθνικούς και κοινωφελείς σκοπούς. 

γ) Δια την πραγματοποίησιν των κοινωνικών-φιλαν- 
θρωπικών σκοπών του Ιερού Προσκυνήματος (ενίσχυσιν 
μαθητών, φοιτητών, ασθενών και απόρων). 

δ) Δια την κάλυψιν των λειτουργικών εξόδων και της 
μισθοδοσίας του προσωπικού του Ιερού Προσκυνήμα¬ 
τος. 

ε) Δια την ενίσχυσιν των κοινωφελών εκκλησιαστικών, 
προνοιακών και φιλανθρωπικών ιδρυμάτων της Ιεράς 
Μητροπόλεως Χαλκίδος. 

στ) Δια την ενίσχυσιν της λειτουργίας των Γ ραφείων 
της Ιεράς Μητροπόλεως Χαλκίδος. 

ζ) Δια την ενίσχυσιν εκκλησιαστικών οργανισμών (Απο- 
στολική Διακονία, Τ.Π.Ο.Ε.Κ.Ε.) και των λοιπών, κατά τας 
εκάστοτε ισχυούσας διατάξεις. 

η) Δια την προμήθειαν των ειδών της εκθέσεως και 
των ειδών εξοπλισμοό της Βιβλιοθήκης, του Πνευματι¬ 
κού Νεανικού Κέντρου, του Κυλικείου και του Μουσείου. 

θ) Δια την ενίσχυσιν πολιτιστικών εκδηλώσεων της 
Ιεράς Μητροπόλεως, αλλά και Τοπικών Φορέων, οι οποί¬ 
οι έχουν ιδιαίτερον κοινωφελή σκοπόν και εθελοντικόν 
-αφιλοκερδή- χαρακτήρα και συντελούν εις την διατή- 
ρησιν και διάδοσιν της Ελληνορθόδοξου παραδόσεως. 

ι) Δια την συντήρησιν και λειτουργίαν των Ιερών Πα- 
ρεκκλησίων του Ιερού Προσκυνήματος. 

ια) Δί εκδόσεις βιβλίων και άλλων εντύπων, Οϋ, ΟΝ/ϋ 
κ,λπ., άτινα προάγουν τον πολιτισμόν και τον άνθρωπον. 

2. Δια την συντήρησιν και καλήν λειτουργίαν του 
κτιρίου εις το οποίον σήμερον στεγάζεται το Κέντρο 
Στηρίξεως Οικογένειας (ΚΕ.Σ.Ο.) και παλαιότερον το Εκ¬ 
κλησιαστικόν Ορφανοτροφείον Θηλέων, καθώς επίσης 
και δια την συντήρησιν και περαιτέρω ανάπτυξιν και 
αξιοποίησιν του περιβάλλοντος το'Ιδρυμα τούτο χώρου. 

3. Δια την ίδρυσιν, ανέγερσιν και συντήρησιν Εκκλη¬ 
σιαστικού Μουσείου και βιβλιοθήκης του Ιερού Προ¬ 
σκυνήματος. 

4. Δια την ίδρυσιν, ανέγερσιν και λειτουργίαν Πνευ¬ 
ματικού Κέντρου Νεότητος. 

Άρθρον 5 

1. Ο χώρος του περιβόλου του Ιερού Ναού και του 
συγκροτήματος του Ιερού Προσκυνήματος, με κέντρον 
τον Ιερόν Ναόν, θεωρείται ιερός και απαραβίαστος, διό 
και απαγορεύεται η πώλησις αναμνηστικών, ειδών τρο¬ 
φίμων και πόσης φύσεως εμπορευμάτων εντός περιοχής 
ακτίνος 500 μέτρων, ως και η εγκατάστασις κέντρων 
ψυχαγωγίας, κινηματοθεάτρων και λοιπών κτισμάτων, 
άτινα αλλοιώνουν τον ιερόν χαρακτήρα του Ιερού Προ¬ 
σκυνήματος, εις ολόκληρον την ως άνω έκτασιν. 

2. Απαγορεύεται, επίσης, η χρήσις μουσικών οργάνων 
και λοιπών ηχητικών μέσων εις ακτίνα 500 μέτρων, κα¬ 
θώς και η πώλησις κηρίων εντός του συγκροτήματος 
του Ιερού Προσκυνήματος και πέριξ αυτού εις ακτίνα 
500 μέτρων. Οι παραβάται υπόκεινται εις τας ποινάς 
των άρθρων 411, 417, 419 και των άρθρων 458 και 459 
του Ποινικού Κώδικος. 

Άρθρον 6 

1. Η Διοίκησις του Ιερού Προσκυνήματος και η διαχεί- 
ρισις εν γένει της περιουσίας αυτού ενεργούνται υπό 
του Διοικητικού Συμβουλίου του Ιερού Προσκυνήματος. 

2. Το Διοικητικόν Συμβούλιον έχει την έδραν του εν τη 
πόλει της Νέας Αρτάκης και συνεδριάζει εν Αυτή, ή εις 
τα Γραφεία της Ιεράς Μητροπόλεως άπαξ του μηνάς, 
τουλάχιστον, καθ’ ημέραν και ώραν οριζομένην υπό του 
Προέδρου αυτού. Των Συνεδριάσεων του Συμβουλίου 
μετέχει ο Γραμματεύς του Ιερού Προσκυνήματος, τη- 
ρών τα πρακτικά των εισηγήσεων, γενομένων υπό των 
εντεταλμένων δί έκαστον θέμα μελών του Συμβουλίου, 
των συζητήσεων και των αποφάσεων Αυτού. 

Άρθρον 7 

1. Το Διοικητικόν Συμβούλιον (Δ.Σ.) αποτελείται από 
πέντε (5) μέλη, ήτοι: 

α) Του εκάστοτε Μητροπολίτου Χαλκίδος, ως Προέ¬ 
δρου, αναπληρουμένου υπό του Πρωτοσυγκέλλου ή του 
Γ ενικού Αρχιερατικού Επιτρόπου της Ιεράς Μητροπόλε¬ 
ως Χαλκίδος, κατόπιν γραπτής εξουσιοδοτήσεώς του. 

β) Ενός εκ των Εφημερίων της Πόλεως της Νέας Αρ¬ 
τάκης, ως Αντιπροέδρου, και 

γ) εκ τριών (3) εγκρίτων Ελλήνων πολιτών, ανδρών ή 
γυναικών, δυναμένων και προθυμοποιουμένων να συμ¬ 
βάλουν εις την επίτευξιν και ευόδωσιν των σκοπών του 
Ιερού Προσκυνήματος. 

2. Το λειτούργημα του μέλους του Δ.Σ. είναι τιμητικόν 
και άμισθον. Δύνανται όμως να καταβάλωνται παραστα¬ 
τικά έξοδα, προτάσει του Μητροπολίτου Χαλκίδος και 
εγκρίσει του Μητροπολιτικού Συμβουλίου. 

3. Τα μέλη του Δ.Σ. (ήτοι ο κληρικός και τα τρία άλλα 
λαϊκά μέλη) διορίζονται, επί τριετεί θητείρ, παρά του 
Μητροπολίτου. Εις την κρίσιν του Μητροπολίτου ενα¬ 
πόκειται ο επαναδιορισμός μέλους ή μελών του Διοι¬ 
κητικού Συμβουλίου. 

4. Τα μέλη του Διοικητικού Συμβουλίου, εντός ΙΟημέ- 
ρου από του διορισμού των, συνέρχονται και εκλέγουσι 
μεταξύ αυτών τον Γραμματέα και τον Ταμία. 

5. Το Διοικητικόν Συμβούλιον ευρίσκεται εν απαρτία, 
εφ’ όσον παρίστανται τουλάχιστον τρία μέλη, συμπερι¬ 


λαμβανομένου του Προέδρου, αι δε αποφάσεις αυτού 
λαμβάνονται κατά πλειοψηφίαν, εν περιπτώσει δε ισο- 
ψηφίας νικά η ψήφος του Προέδρου. 

6. Μετά την συγκρότησιν εις σώμα, το Συμβούλιον 
αναλαμβάνει τα καθήκοντά του και ορίζει δια την επιτέ- 
λεσιν τούτων τακτήν κατά μήνα ημέραν συνεδριάσεως. 
Ο Πρόεδρος του Συμβουλίου δύναται να συγκαλέση τού¬ 
το και εκτάκτως, κοινοποιών εγκαίρως την πρόσκλησιν 
προς τους συμβούλους, υποχρεούται δε εις τούτο και 
οσάκις ήθελε ζητηθή υπό τριών συμβούλων. 

7. Εν περιπτώσει οιασδήποτε παραβάσεως των καθη¬ 
κόντων εκ μέρους μέλους του Διοικητικού Συμβουλίου 
ή εν ολιγωρία ή αδικαιλογήτφ απουσίρ ή εν συνδρομή 
λόγου εκ των εν τω επομένω άρθρψ αναφερομένων, ο 
Μητροπολίτης δέον να απομακρύνη τούτο, ορίζων άμα 
τον αντικαταστάτην αυτού. 

8. Η ισχύς του υφισταμένου Διοικητικού Συμβουλίου, 
το οποίον συνεκροτήθη κατόπιν του υπ’ αριθμ. πρωτ. 
1356/19-9-2012 εγγράφου του Σεβασμιωτάτου Μητρο¬ 
πολίτου Χαλκίδος Χρυσοστόμου, εξακολουθεί να ισχύη 
και μετά την δημοσίευσιν του παρόντος έως το τέλος 
της θητείας του, ήτοι την 31ην-10-2015, εκτός και αν 
παραστή ανάγκη αντικατάστασεως ενός μέλους, οπότε 
παύει ισχύον. 

Άρθρον 8 

1. Μέλος του Δ.Σ. του Ιερού Προσκυνήματος διορίζε¬ 
ται ο έχων συμπληρώσει το 21ον έτος της ηλικίας του 
και διακρινόμενος δια το εκκλησιαστικόν του ήθος, την 
επιστημονικήν ή επαγγελματικήν και εν γένει κοινωνι¬ 
κήν του δράσιν, εκπίπτει δε του λειτουργήματος, εάν 
απουσιάση αδικαιολογήτως επι τρεις κατά συνέχειαν 
συνεδριάσεις του Συμβουλίου. 

2. Κατά τα λοιπά, τα εν άρθροις 7, 8, παραγρ. 1 και 2, 
9, 10, 11 του υπ’ αριθμ. 5/1978 Κανονισμού «περί Κώδι¬ 
κος Εκκλησιαστικών Υπαλλήλων», κωλύματα διορισμού 
Εκκλησιαστικών Υπαλλήλων και οι εν άρθροις 131, 132 
του αυτού Κανονισμού λόγοι εκπτώσεως αυτών, απο- 
τελούσι κωλύματα διορισμού και λόγους εκπτώσεως 
των συμβούλων. 

Άρθρον 9 

Εν περιπτώσει μη αποδοχής της θέσεως του Συμ¬ 
βούλου, δηλουμένης εις τον Μητροπολίτην Χαλκίδος 
και Πρόεδρον του Διοικητικού Συμβουλίου του Ιερού 
Προσκυνήματος, εντός αποκλειστικής προθεσμίας 10 
ημερών, από της κοινοποιήσεως του διορισμού, ως και 
εν περιπτώσει παραιτήσεως, εκπτώσεως ή θανάτου 
αυτού, ούτος αντικαθίσταται δια τον υπολειπόμενον 
χρόνον της θητείας του υφ’ ετέρου, διοριζομένου κατά 
τα εν παραγράφοις 1 και 2 του άρθρου 8 του παρόντος. 

Άρθρον10 

1. Το Συμβούλιον διοικεί το Ιερόν Προσκύνημα και δι¬ 
αχειρίζεται την περιουσίαν αυτού συμφώνως τοις κει- 
μένοις Νόμοις και τω παρόντι Κανονισμώ. 

2. Το Συμβούλιον ειδικώτερον: 

α) Ασκεί καθήκοντα πειθαρχικού και υπηρεσιακού Συμ¬ 
βουλίου, κατά τας διατάξεις του υπ’ αρθμ. 5/1978 Κανονι¬ 
σμού (ΚΕΥ), των υπηρεσιακών φακέλων των υπαλλήλων, 
τηρουμένων υπό του Γραμματέως του Συμβουλίου. 

β) Προσλαμβάνει, αναλόγως προς τας οικονομικός δυ- 
νατοτήτας αυτού, το εκάστοτε αναγκαιούν υπαλληλικόν 
(κληρικολαϊκόν) και υπηρετικόν προσωπικόν (έμμισθον 
ή και εθελοντικόν), δια τας ανάγκας του Ιερού Ναού και 

του Ιερού Προσκυνήματος και προσδιορίζει τα καθήκο¬ 
ντα και την αντιμισθίαν αυτού, κατά τας διατάξεις του 
Κωδικός Εκκλησιαστικών Υπαλλήλων. 

γ) Καταρτίζει και ψηφίζει τον Προϋπολογισμόν και τον 
Απολογισμόν του Ιερού Προσκυνήματος και υποβάλλει 
τούτους προς έγκρισιν εις το Μητροπολιτικόν Συμβού- 
λιον τον μεν Προϋπολογισμόν εντός του Α' Ιδνθημέρου 
του μηνός Νοεμβρίου εκάστου έτους, τον δε Απολογι¬ 
σμόν, ωσαύτως, κατά μήνα Φεβρουάριον εκάστου έτους. 

δ) Αποφασίζει περί της επενδύσεως (π.χ. αγοραί 
ακινήτων) ή της επωφελεστέρας τοποθετήσεως των 
χρηματικών αποθεμάτων του Ιερού Προσκυνήματος, 
της εκποιήσεως ή υποθηκεύσεως περιουσιακών αυτού 
στοιχείων και των τιμαλφών, της εκμισθώσεως ακινήτων 
του, αγοράς μετοχών ή άλλων επενδυτικών πακέτων, 
δέχεται δωρεάς, κληρονομιάς κ.λπ., εγείρει αγωγός και 
συμβιβάζεται ή παραιτείται από αγωγών. 

ε) Εκπροσωπεί το Ιερόν Προσκύνημα ενώπιον πάσης 
Αρχής και των Δικαστηρίων, δια του Προέδρου αυτού 
ή του νομίμως εξουσιοδοτουμένου παρά τούτου και 
διορίζει, επ’ αμοιβή, τους δια την διεξαγωγήν δικαστικών 
υποθέσεων και δια την μελέτην θεμάτων του Ιερού Προ¬ 
σκυνήματος αναγκαιούντας εκάστοτε πληρεξουσίους 
δικηγόρους. 

στ) Αποφασίζει και ενεργεί πάσαν δια λογαριασμόν 
του Ιερού Προσκυνήματος προμήθειαν, ως και την εκτέ- 
λεσιν παντός έργου, συμφώνως προς τας κειμένας δια 
τα εκκλησιαστικά Ν.Π.Δ.Δ. διατάξεις. 

ζ) Αποφασίζει περί της διαθέσεως των πόρων του 
Ιερού Προσκυνήματος, κατά τας διατάξεις του παρόντος 
Κανονισμού. 

η) Μελετά, υποδεικνύει και λαμβάνει μέτρα προς βελ- 
τίωσιν και αρτιωτέραν εκπλήρωσιν των σκοπών του 
Ιερού Προσκυνήματος και αύξησιν των πόρων αυτού, 
ως αρμόδιον επί παντός ζητήματος, όπερ αφορά το 
Ιερόν Προσκύνημα. 

θ) Δύναται να διορίζη επίτροπός επί ειδικών περιπτώ¬ 
σεων καθορίζον και τον κύκλον των αρμοδιοτήτων των, 
δί ειδικού Κανονισμού εκδοθησομένου κατόπιν αποφά- 
σεώς του και προσδιορίζον και τυχόν αμοιβάς τούτων 
κατά την κρίσιν του. 

ι) Ανακηρύσσει μεγάλους ευεργέτας, ευεργέτας και 
δωρητάς. 

ια) Αποφασίζει δια κάθε θέμα ή πρόβλημα, το οποίον 
αφορά εις την λειτουργίαν και την αναβάθμισιν των 
υπηρεσιών του Ιερού Προσκυνήματος. 

Αρθρον 11 

Αρμοδιότητες Προέδρου, Αντιπροέδρου και Ταμίου 

1. Ο Πρόεδρος του Συμβουλίου ασκεί τας κάτωθι αρ¬ 
μοδιότητας: 

α) Καταρτίζει την ημερησίαν διάταξιν των Συνεδριάσε¬ 
ων του Συμβουλίου, τη εισηγήσει του Γραμματέως του 
Διοικητικού Συμβουλίου, και καλεί τούτο και εκτάκτως, 
κατά τους όρους της παραγράφου 6 του άρθρου 7 του 
παρόντος. 

β) Επιμελείται, εν συνεργασία μετά του Γ ραμματέως, 
της εκτελέσεως των υπό του Συμβουλίου λαμβανομένων 
αποφάσεων. 

γ) Εκπροσωπεί το Ιερόν Προσκύνημα, κατά τα οριζόμε¬ 
να εν τω άρθρω 10, παρ. ε', του παρόντος Κανονισμού. 

δ) Υπογράφει άπαντα τα εξερχόμενα έγγραφα και 
αποφάσεις του Διοικητικού Συμβουλίου, καθώς και πά¬ 


ντα τα γραμμάτια εισπράξεων και τα εντάλματα πλη¬ 
ρωμών, ως και τας επιταγάς και παν άλλο έγγραφον, 
σχετικόν με την διαχείρισιν του Ιερού Προσκυνήματος 
και διακινεί, δια του Ταμίου, τους παρά Τραπέζαις λο¬ 
γαριασμούς. Τα εν τη παρούση παραγράφψ αναφερό- 
μενα και αφορώντα την οικονομικήν διαχείρισιν του 
Ιερού Προσκυνήματος παραστατικά συνυπογράφονται 
και υπό του Ταμίου. 

ε) Προσκαλεί εις τας συνεδριάσεις τα Μέλη του Διοι¬ 
κητικού Συμβουλίου και διευθύνει τας συζητήσεις. 

στ) Τον Πρόεδρον, απάντα ή κωλυόμενον, αναπληροί ο 
δεόντως παρ’ αυτού εξουσιοδοτηθείς νόμιμος αναπλη¬ 
ρωτής του, κατά τα εν τω άρθρω 7, παρ. 1 του παρόντος 
προβλεπόμενα, έχων τας αυτάς αρμοδιότητας ή τας 
ειδικός, εν τω εξουσιοδοτικώ εγγράφφ αναφερομένας, 
πλην της ισχύος της ψήφου του εν ισοψηφία. 

2. Αρμοδιότητες Αντιπροέδρου. 

Ο Αντιπρόεδρος βοηθεί τον Πρόεδρον εις το έργον 
του και ασκεί και οιανδήποτε ανατιθεμένην αυτώ υπό 
του Σεβασμιωτάτου Προέδρου υπηρεσίαν, εξυπηρετικήν 
των σκοπών και της ευρύθμου λειτουργίας του Ιερού 
Προσκυνήματος. 

3. Αρμοδιότητες Γ ραμματέως. 

Ο Γραμματεύς: 

α) Εισηγείται εις τον Σεβασμιώτατον Πρόεδρον θέ¬ 
ματα δια την κατάρτισιν της ημερήσιας διατάξεως των 
συνεδριάσεων του Διοικητικού Συμβουλίου. 

β) Τηρεί τα πρακτικά των συνεδριάσεων. 

γ) Διεκπεραιώνει όλη την γραφική υπηρεσία και την 
αλληλογραφία του Ιερού Προσκυνήματος. 

Τον Γραμματέα προσωρινώς απάντα ή κωλυόμενον 
αντικαθιστά έτερον μέλος του Διοικητικού Συμβουλίου, 
υπό του Προέδρου οριζόμενον. 

4. Αρμοδιότητες του Ταμίου, ο οποίος πρέπει να δια¬ 
θέτη γνώσιν ή εμπειρίαν του αντικειμένου: 

α)Έχει την ευθύνην και την εποπτείαν επί όλων των 
αφορώντων το Ιερόν Προσκύνημα οικονομικών και δια¬ 
χειριστικών θεμάτων. 

β) Προσυπογράφει μετά του Σεβασμιωτάτου Προέ¬ 
δρου τα γραμμάτια εισπράξεων, τα εντάλματα πληρω¬ 
μών και τας επιταγάς. 

γ) Τηρεί και ενημερώνει υπευθύνως και λεπτομερώς 
τα διαχειριστικά βιβλία και διεξάγει και την λογιστικήν 
υπηρεσίαν. Εις περίπτωσιν αδυναμίας τηρήσεως της δι¬ 
εξαγωγής της λογιστικής υπηρεσίας υπό των μελών του 
Διοικητικού Συμβουλίου δύναται να ανατεθή η εργασία 
αύτη εις λογιστήν, εθελοντήν ή αμειβόμενον. 

δ) Συντάσσει Προϋπολογισμούς, Απολογισμούς και 
Ισολογισμούς, τους οποίους υποβάλλει εγκαίρως και 
εισηγείται εις το Διοικητικόν Συμβούλιον. 

ε) Εισηγείται όσα αφορούν εις την ασφαλεστέραν 
και αποδοτικωτέραν αξιοποίησιν των αποθεματικών 
του Προσκυνήματος, καθώς και την εκμετάλλευσιν της 
κινητής και ακινήτου περιουσίας αυτού. 

στ) Ενεργεί προχείρους διαγωνισμούς δια την προμή¬ 
θειαν των απαραιτήτων υλικών και των ειδών της Εκ- 
θέσεως, φροντίζων δια την εξασφάλισιν της καλυτέρας 
ποιότητος και μικροτέρου κόστους, και επιβλέπει την 
τήρησιν των κατά Νόμον προβλεπομένων προϋποθέσε¬ 
ων δια πάσαν είσπραξιν και πληρωμήν και την εξασφά- 
λισιν και διαφύλαξιν των απαραιτήτων παραστατικών 
στοιχείων. 

ζ) Εις περίπτωσιν προσωρινής απουσίας ή αδυναμίας, 
τον αντικαθιστά έτερον μέλος του Διοικητικού Συμβου¬ 
λίου, υπό του Προέδρου οριζόμενον. 

Άρθρον12 

Προσωπικόν του Ιερού Προσκυνήματος 

1. Αι οργανικοί θέσεις προσωπικού του Ιερού Προσκυ¬ 
νήματος είναι: 

Μία (1) θέσις ΠΕ Εφημερίου. 

Μία (1) θέσις ΠΕ Διακόνου. 

Δύο (2) θέσεις Ιεροψαλτών, κατά τα υπό του Κανονι¬ 
σμού περί Ιεροψαλτών οριζόμενα. 

Μία (1) θέσις ΥΕ Νεωκόρου. 

Μία (1) θέσις ΥΕ Βοηθού Νεωκόρου. 

Μία (1) θέσις ΥΕ Φύλακος - Κηπουρού. 

Μία (1) θέσις ΔΕ Γραφέως. 

Δύο (2) θέσεις ΥΕ Καθαριστριών. 

2. Η κάλυψις των ως άνω θέσεων διενεργείται, αναλό- 
γως προς τας οικονομικός δυνατοτήτας του Ιερού Προ¬ 
σκυνήματος και συμφώνως ταις διατάξεσι του Κανονι¬ 
σμού 5/1978 «Περί Κώδικος Εκκλησιαστικών Υπαλλήλων». 

3. Εις τας θέσεις των Κληρικών δύναται να διορίζω- 
νται και μετακλητοί Εφημέριοι, κατά τας διατάξεις του 
Κώδικος Εκκλησιαστικών Υπαλλήλων. 

4. Εις τας ως άνω θέσεις δύναται να προσλαμβάνω- 
νται, κατόπιν αποφάσεως του Δ.Σ., υπάλληλοι με συμβά¬ 
σεις έργου ή εργασίας ωρισμένου χρόνου, τηρουμένων 
ως προς την μισθοδοσίαν αυτών των κειμένων διατά¬ 
ξεων περί Εκκλησιαστικών Υπαλλήλων. 

5. α. Εις περιπτώσεις επειγουσών υπηρεσιακών ανα¬ 
γκών, το Δ.Σ. του Ιερού Προσκυνήματος δύναται να προ- 
σλαμβάνη, κατόπιν αποφάσεώς του, έκτακτον και δί 
ωρισμένον χρόνον λαϊκόν εργατοτεχνικόν προσωπικόν. 

β. Οι διοριζόμενοι εις οργανικός θέσεις εντάσσονται 
εις βαθμόν και Κατηγορίαν, ανάλογον προς τα τυπικά 
και ουσιαστικά προσόντα των, κατά τας διατάξεις του 
Κώδικος Εκκλησιαστικών Υπαλλήλων. 

6. Δύναται να προσλαμβάνηται και εθελοντικόν προ¬ 
σωπικόν, τα καθήκοντα του οποίου θα καθορίζωνται 
υπό του Διοικητικού Συμβουλίου. 

7. Δύναται το Συμβούλιον, δϊ αποφάσεώς του, να πλη¬ 
ροί εκάστοτε όσας εκ των ανωτέρω θέσεων θεωρεί 
αναγκαίας, μη υποχρεουμένου εις πλήρωσιν απάντων 
των θέσεων, ουδέ των δϊ οιονδήποτε λόγον κενουμένων 
τοιούτων. 

8. Το προσωπικόν του Ιερού Προσκυνήματος, το οποί¬ 
ον ήδη υπηρετεί κατά την δημοσίευσιν του παρόντος 
Κανονισμού, τοποθετείται, δί αποφάσεως του Διοικη¬ 
τικού Συμβουλίου, εις θέσεις της παραγράφου 1 του 
παρόντος άρθρου, ακόμη και εάν δεν συντρέχουν οι 
προϋποθέσεις του άρθρου 14 του παρόντος Κανονισμού, 
και πάντως μη μεταβαλομένης της εργασιακής αυτών 
σχέσεως. 

Αρθρον 13 

1. Το υπό την άμεσον εποπτείαν και διοίκησιν υπό του 
Σεβασμιωτάτου Προέδρου Κληρικόν προσωπικόν και 
τελούν υπό την άμεσον εποπτείαν και διοίκησιν του 
εντάσσεται και εξελίσσεται βαθμολογικώς και μισθολο- 
γικώς, συμφώνως προς τας κειμένας διατάξεις, διεπόμε- 
νον αναλόγως υπό των διατάξεων του Ν. 590/1977 «Περί 
Καταστατικού Χάρτου της Εκκλησίας της Ελλάδος» και 
του υπ’ αριθμ. 230/2012 Κανονισμού «Περί Εφημερίων 
και Διακόνων». 


2. Προκειμένου περί του λαϊκού προσωπικού, ως προς 
την πρόσληψιν, την ένταξιν και την εξέλιξιν, βαθμολογι¬ 
κήν και μισθολογικήν, τα δικαιώματα και εποχρεώσεις 
αυτού, την αποχώρησιν, την πειθαρχικήν δικαιοδοσίαν 
του Διοικητικού Συμβουλίου και την εν γένει υπηρεσι¬ 
ακήν αυτού κατάστασιν, εφαρμόζονται αι διατάξεις του 
υπ’ αριθμ. 5/1978 Κανονισμού «Περί Κώδικος Εκκλησια¬ 
στικών Υπαλλήλων». 

3. Τα ειδικώτερα καθήκοντα του Κληρικολαϊκού προ¬ 
σωπικού του Ιδρύματος καθορίζονται ειδικώτερον δϊ 
Εσωτερικού Κανονισμού συντασσομένου υπό του Διοι¬ 
κητικού Συμβουλίου και εγκρινομένου υπό του Μητρο- 
πολιτικού Συμβουλίου. 

Άρθρον 14 

Προσόντα διορισμού: 

1. Εφημέριος και Ιεροδιάκονος διορίζονται οι κεκτημέ- 
νοι πτυχίον Θεολογικής Σχολής ή Ανωτέρου Εκκλησι¬ 
αστικού Φροντιστηρίου ή άλλης ισοτίμου Εκκλησιαστι¬ 
κής Σχολής, δια πράξεως του Μητροπολίτου Χαλκίδος, 
μετά γνώμην του Διοικητικού Συμβουλίου και επί τριετεί 
θητείςι δυναμένη να ανανεωθή. Προτιμώνται οι γλωσ¬ 
σομαθείς. 

2. Ιεροψάλται διορίζονται οι κεκτημένοι πτυχίον της 
Σχολής Βυζαντινής Μουσικής της Ιερός Μητροπόλεως 
Χαλκίδος ή του Ωδείου Αθηνών ή άλλου τύπου Μουσικού 
Σχολείου ανεγνωρισμένου, καλλίφωνοι δεδοκιμασμένης 
πείρας, μετά γνώμην του Διοικητικού Συμβουλίου και δϊ 
αποφάσεως του Μητροπολίτου Χαλκίδος. 

3. Νεωκόροι διορίζονται οι κεκτημένοι απολυτήριον 
Δημοτικού Σχολείου, δί αποφάσεως του οικείου Μη¬ 
τροπολίτου, μετά πρότασιν του Διοικητικού Συμβουλίου. 

4. Φύλαξ - Κηπουρός, Καθαρίστριαι, διορίζονται οι 
κεκτημένοι Απολυτήριον στοιχειώδους εκπαιδεύσεως. 

5. Γραφεύς του Ιερού Προσκυνήματος διορίζεται ο 
κεκτημένος Απολυτήριον Γενικού Λυκείου ή άλλης ισο¬ 
τίμου Σχολής. 

Αρθρον 15 

1. Τα εις τον Ιερόν Ναόν τιμαλφή και πόσης (ρύσε¬ 
ως έτερα αφιερώματα υλικής αξίας εκποιούνται, μετά 
προηγουμένην εκτίμησιν της αξίας αυτών παρ’ ειδικών, 
δια προφορικού πλειοδοτικού διαγωνισμού, ενώπιον 
Τριμελούς Επιτροπής, αποτελουμένης εξ ενός μέλους 
του Διοικητικού Συμβουλίου, ενός κληρικού και ενός 
λαϊκού, διοριζομένων υπό του Μητροπολίτου Χαλκίδος 
ή κατ' άλλον τρόπον, ον το Διοικητικόν Συμβούλιον του 
Ιερού Προσκυνήματος εκάστοτε, δϊ αποφάσεώς του, 
προκρίνει επωφελέστερον δια τα συμφέροντα του Ιερού 
Προσκυνήματος. 

2. Τα πρακτικά του ανωτέρω διαδικασιών εγκρίνονται 
παρά του Διοικητικού Συμβουλίου, εκτός εάν αποφάσει 
τούτου δεν χρήζουν εγκρίσεώς του, το δε εισπρατ- 
τόμενον ποσόν, απαλλαττόμενον πόσης κρατήσεως, 
εισάγεται εις το Ταμείον του Ιερού Προσκυνήματος, εκ- 
διδομένου σχετικού Γραμματίου εισπράξεως, εις ειδικήν 
στήλην, προορίζεται δε δια την εκπλήρωσιν των σκοπών 
του Ιερού Προσκυνήματος και κυρίως δια τα έργα του. 

Άρθρον16 

Προϋπολογισμός - Απολογισμός - Λογιστικά Βιβλία. 

1. Το οικονομικόν έτος του Ιερού Προσκυνήματος συ¬ 
μπίπτει με το εκάστοτε ισχύον δια το Δημόσιον και τα 
Ν.Π.Δ.Δ. 

2. Δύο μήνας προ της λήξεως του οικονομικού έτους, 
το Δ.Σ. καταρτίζει τον Προϋπολογισμόν δια την χρήσιν 
του επομένου οικονομικού έτους και υποβάλλει τού¬ 
τον αρμοδίως εις το Μητροπολιτικόν Συμβούλιον προς 
έγκρισιν. 

3. Εντός δύο μηνών από της λήξεως του οικονομικού 
έτους, το Δ.Σ. συντάσσει τον Απολογισμόν του λήξα- 
ντος οικονομικού έτους και υποβάλλει τούτον εις το 
Μητροπολιτικόν Συμβούλιον προς έλεγχον και έγκρισιν. 

4. Δια πασαν είσπραξιν εκδίδεται γραμμάτιον εισπρά- 
ξεως, δια πάσαν δε πληρωμήν ένταλμα πληρωμής. Τα 
γραμμάτια εισπράξεων και τα εντάλματα πληρωμής, 
εις α επισυνάπτονται άπαντα τα νόμιμα παραστατικά, 
φέρουν την υπογραφήν του Προέδρου και του Ταμίου. 

5. Οι πόροι του Ιερού Προσκυνήματος κατατίθενται 
παρ’ οιρδήποτε ασφαλεί Τραπέζη, μέσψ της οποίας 
ενεργείται η ταμειακή διαχείρισις αυτού. Κατά την 
καταμέτρησιν των χρημάτων του παγκαριού δύναται 
να κρατήται εις το χρηματοκιβώτιον του Ιερού Προ¬ 
σκυνήματος ποσόν, καθοριζόμενον εκάστοτε υπό του 
Διοικητικού Συμβουλίου, δια την κάλυψιν των τρεχουσών 
αναγκών. Η διαχείρισις - διακίνησις του ποσού τούτου 
και η σχετική λογοδοσία θα γίνηται υπό του Ταμίου ή 
άλλου τινός, εξουσιοδοτημένου υπό του Διοικητικού 
Συμβουλίου, εις τον οποίον θα χρεώνεται το ποσόν. 

6. Παρά του Διοικητικού Συμβουλίου τηρούνται τα 
εξής βιβλία: 

α) Βιβλίον Βαπτίσεων. 
β) Βιβλίον Γάμων. 

γ) Βιβλίον πρακτικών Διοικητικού Συμβουλίου, 
δ) Βιβλίον ταμείου και αναλυτικού καθολικού, 
ε) Βιβλίον Πρωτοκόλλου εισερχομένων και εξερχο- 
μένων εγγράφων, 
στ) Βιβλίον προσωπικού, 
ζ) Βιβλίον μισθοδοσίας προσωπικού, 
η) Βιβλίον αδειών προσωπικού, 
θ) Βιβλίον ειδών και υλικών ή αποθήκης, 
ι) Γραμμάτια εισπράξεων, 
ια) Εντάλματα πληρωπληρωμών. 
ιβ) Μπλοκ εισπράξεων εκ τελέσεως μυστηρίων δια τον 
Ιερόν Ναόν και την αμοιβήν του προσωπικού. 

ιγ) Κτηματολόγιον εις ο καταχωρείται η ακίνητος πε¬ 
ριουσία του Ιερού Προσκυνήματος, 
ιδ) Βιβλίον κινητής περιουσίας, 
ιε) Βιβλίον τιμαλφών. 

ιστ) Βιβλίον Πρακτικών Καταμετρήσεως Παγκαρίων. 
ιζ) Δελτίον παραγγελίας διαφόρων ειδών. 

Τον τύπον και τας λεπτομέρειας τηρήσεως των ανωτέ¬ 
ρω Βιβλίων καθορίζει δί αποφάσεώς του το Διοικητικόν 
Συμβούλιον (χειρογράφως ή ηλεκτρονικώς), συμφώνως 
πρός τας ισχυούσας κατά περίπτωσιν διατάξεις, ήτοι 
τηρουμένου του όρου της θεωρήσεως των χειρογράφων 
βιβλίων υπό της Ιεράς Μητροπόλεως Χαλκίδος, και της 
κειμένης νομοθεσίας περί της τηρήσεως ηλεκτρονικών 
αρχείων, βιβλίων και βάσεων δεδομένων. 

Άρθρον 17 

Προβλέπεται η ίδρυσις Μουσείου Μικρασιατικού Πολι¬ 
τισμού, προς διαφύλαξιν και έκθεσιν Ιερών Κειμηλίων και 
άλλων πολιτιστικών ειδών, τα οποία οι ξεριζωμένοι εκ 
της Αρτάκης της Μικρός Ασίας πρόσφυγες, μετά πολ¬ 
λών θυσιών και κινδύνων, εκόμισαν εις την Νέαν Αρτάκην 
Εύβοιας. Επιτρέπεται η συγκέντρωσις παλαιών εικόνων 


και ιερών εν γένει σκευών εκ των ευρισκομένων εις την 
Νέαν Αρτάκην και δη των προερχομένων εκ της Μικρός 
Ασίας, κατόπιν αδείας του οικείου Μητροπολίτου, προς 
προστασίαν και διαφύλαξιν αυτών και εμπλουτισμόν 
του υπό ίδρυσιν Μουσείου του Ιερού Προσκυνήματος. Η 
ευθύνη διαφυλάξεως και συντηρήσεως τούτων βαρύνει 
το Ιερόν Προσκύνημα. 

Άρθρον18 

Απαγορεύεται η παραμονή προσκυνητών και απόρων 
εν γένει εις ξενώνας ή έτερα κτίσματα του Ιερού Προ¬ 
σκυνήματος πέραν των 48 ωρών, εκτός και εάν έχουν 
την ευλογίαν του Προέδρου του Διοικητικού Συμβου¬ 
λίου. 

Αρθρον19 

Το Ιερόν Προσκύνημα «Παναγία η Φανερωμένη» απο¬ 
λαμβάνει πάντων των προνομίων, ως και φορολογικών 
απαλλαγών και λοιπών ατελειών, των οποίων απολαμ¬ 
βάνουν και τα λοιπά Εκκλησιαστικά Νομικά Πρόσωπα, 
εν τη έννοια του άρθρου 1, παράγρ. 4, του Ν. 590/1977 
και είναι θρησκευτικόν νομικόν πρόσωπον αυτοχρη- 
ματοδοτούμενον υπό την έννοιαν του άρθρου 37 του 
Ν. 1591/1986 (Α' 50). 

Αρθρον 20 

Ειδικώς, προς διευκόλυνσιν των παρά του Ιερού Προ¬ 
σκυνήματος εκτελουμένων εργασιών, ορίζονται τα εξής: 

1. Το Διοικητικόν Συμβούλιον δύναται: 

α) Να διενεργή ελευθέρως προχείρους μειοδοτικούς 
διαγωνισμούς δια την προμήθειαν των πάσης φύσεως 
αναγκαίων υλικών. 

β) Να ζητή και να εγκρίνη προσφοράς κατασκευής 
έργων, αφορώντων εις τας εγκαταστάσεις αυτού, μέ¬ 
χρι ποσού, το οποίον ισχύει εκάστοτε διά τα Εκκλη¬ 
σιαστικά Ν.Π.Δ.Δ., δί αυτεπιστασίας ή δί αναθέσεως 
εις εργολάβους. Εις επειγούσας περιπτώσεις, όπως και 
δια την εκτέλεσιν καλλιτεχνικών έργων, επιτρέπεται η 
απ’ ευθείας ανάθεσις, τη εγκρίσει του Μητροπολιτικού 
Συμβουλίου. 

2. Το Διοικητικόν Συμβούλιον δύναται ωσαύτως να 
διενεργή ελευθέρως δημοπρασίας εκποιήσεως κινητών 
ανεξαρτήτως ποσού, κατακυρούν ταύτα εις τον τελευ- 
ταίον πλειοδότην. 

3. Ο Πρόεδρος δύναται να διενεργή ελευθέρως την 
διαχείρησιν των οικονομικών του Ιερού Προσκυνήματος, 
επί τη βάσει των κονδυλίων του προϋπολογισμού, τηρών 
τους όρους του παρόντος. 

Αρθρον 21 

Παν θέμα μή προβλεπόμενον εις τον παρόντα Κα¬ 
νονισμόν διευθετείται δί ομοφώνου αποφάσεώς του 
Διοικητικού Συμβουλίου και τη εγκρίσει του Μητροπο- 
λιτικού Συμβουλίου. 

Αρθρον 22 

1. Ο παρών Κανονισμός δύναται να τροποποιηθή δί 
Αποφάσεώς της Ιεράς Συνόδου της Εκκλησίας της Ελ¬ 
λάδος, δημοσιευομένης εις την Εφημερίδα της Κυβερ- 
νήσεως και εις το Περιοδικόν «ΕΚΚΛΗΣΙΑ», έπειτα από 
ομόφωνον πρότασιν του Δ.Σ. του Ιερού Προσκυνήματος 
και έγκρισιν του Μητροπολιτικού Συμβουλίου. 

2. Ο παρών Κανονισμός ισχύει από της δημοσιεύσεώς 
του εις την Εφημερίδα της Κυβερνήσεως, δημοσιεύεται 
δε και εις το Περιοδικόν «ΕΚΚΛΗΣΙΑ». 

3. Από της ενάρξεως της ισχύος του παρόντος Κανο¬ 
νισμού καταργείται πάσα διάταξις αντικειμένη εις αυτόν 
και δη η Κανονιστική Διάταξις 37/1973 (Φ.Ε.Κ. 24/Α71973). 

Άρθρον 23 

Ο παρών Κανονισμός δεν προκαλεί δαπάνην εις βάρος 
του Προϋπολογισμού του Νομικού Προσώπου της Ιεράς 
Μητροπόλεως Χαλκίδος. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Εν Αθήναις, τη 18η Οκτωβρίου 2013 

Ο Πρόεδρος 
ΙΟ Αθηνών ΙΕΡΩΝΥΜΟΣ 

Ακριβές αντίγραφον 
Αθήναι, 21 Οκτωβρίου 2013 
Ο Αρχιγραμματεύς 
ϊΟ Διαυλείας ΓΑΒΡΙΗΛ 
-♦- 

( 2 ) 

ΚΑΝΟΝΙΣΜΟΣ ΥΠ’ ΑΡΙΘΜ. 242/2013 
Τροποποίηση του υπ’ αριθμ. 180/2007 Κανονισμού περί 
συστάσεως και λειτουργίας του Εκκλησιαστικού 
Ιδρύματος υπό την επωνυμίαν ΕΝΟΡΙΑΚΟΝ ΕΚΚΛΗ¬ 
ΣΙΑΣΤΙΚΟΝ ΜΟΥΣΕΙΟΝ ΙΕΡΟΥ ΝΑΟΥ ΑΓΙΑΣ ΤΡΙΑΔΟΣ 
ΑΔΑΜΑΝΤΟΣ ΜΗΛΟΥ, της Ιεράς Μητροπόλεως Σύ¬ 
ρου, Τήνου, Ανδρου, Κέας και Μήλου. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 29 παρ. 2, 36 παρ. 6 και 45 
παρ. 5 του Ν. 590/1977 «Περί του Καταστατικού Χάρτου 
της Εκκλησίας της Ελλάδος» (Φ.Ε.Κ. Α' 146/1977). 

2. Τας υποχρεώσεις της Ποιμαινούσης Εκκλησίας προς 
το Χριστεπώνυμον πλήρωμα, αι οποίαι απορρέουν από 
τας Ευαγγελικός Επιταγάς, τους Ιερούς Κανόνας και 
τους Νόμους του Κράτους. 

3. Τας υφισταμένας κοινωνικός και πνευματικός ανά- 
γκας της Ιεράς Μητροπόλεως Σύρου, Τήνου, Άνδρου, 
Κέας και Μήλου. 

4. Την υπ’ αριθμ. 2458/19.9.2013 Πρότασιν του Σεβα- 
σμιωτάτου Μητροπολίτου Σύρου, Τήνου, Ανδρου, Κέας 
και Μήλου Δωροθέου. 


5. Την από 1.10.2013 Γνωμοδότησιν του Νομικού Γρα¬ 
φείου της Ιεράς Συνόδου της Εκκλησίας της Ελλάδος. 

6. Την από 11.10.2013 Εγκριτικήν Απόφασιν της Διαρ¬ 
κούς Ιεράς Συνόδου, ψηφίζει: 

Τον υπ’ αριθμ. 242/2013 Κανονισμόν έχοντα ούτω: 


ΚΑΝΟΝΙΣΜΟΣ ΥΠ’ ΑΡΙΘΜ. 242/2013 

«Τροποποίησις του υπ’ αριθμ. 180/2007 Κανονισμού 
περί συστάσεως και λειτουργίας του Εκκλησιαστικού 
Ιδρύματος υπό την επωνυμίαν ΕΝΟΡΙΑΚΟΝ ΕΚΚΛΗΣΙΑΣ¬ 
ΤΙΚΟΝ ΜΟΥΣΕΙΟΝ ΙΕΡΟΥ ΝΑΟΥ ΑΓΙΑΣ ΤΡΙΑΔΟΣ ΑΔΑΜΑ¬ 
ΝΤΟΣ ΜΗΛΟΥ, της Ιεράς Μητροπόλεως Σύρου, Τήνου, 
Ανδρου, Κέας και Μήλου». 

Αρθρο 1 

Το στοιχείο α' της πρώτης παραγράφου του άρθρου 
4 του υπ’ αριθμ. 180/2007 Κανονισμού λειτουργίας του 
Εκκλησιαστικού Ιδρύματος υπό την επωνυμίαν «ΕΝΟΡΙ- 
ΑΚΟΝ ΕΚΚΛΗΣΙΑΣΤΙΚΟΝ ΜΟΥΣΕΙΟΝ ΙΕΡΟΥ ΝΑΟΥ ΑΓΙΑΣ 
ΤΡΙΑΔΟΣ ΑΔΑΜΑΝΤΟΣ ΜΗΛΟΥ», της Ιεράς Μητροπό¬ 
λεως Σύρου, Τήνου, Ανδρου, Κέας και Μήλου (Φ.Ε.Κ. 
246/2007/τχ. Α'), τροποποιείται ως εξής: 

«α. Εκ του εκάστοτε Μητροπολίτου Σύρου και Μήλου, 
ως Προέδρου». 

Αρθρο 2 

Η ισχύς του παρόντος Κανονισμού αρχίζει από την 
δημοσίευσή του στην Εφημερίδα της Κυβερνήσεως. Ο 
παρών Κανονισμός δημοσιεύεται επίσης στο Επίσημον 
Δελτίον της Εκκλησίας της Ελλάδος «ΕΚΚΛΗΣΙΑ». 

Αρθρο 3 

Με τον παρόντα Κανονισμό δεν προκαλείται δαπάνη 
σε βάρος του προϋπολογισμού του Νομικού Προσώπου 
της Ιεράς Μητροπόλεως Σύρου, Τήνου, Ανδρου, Κέας 
και Μήλου. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Εν Αθήναις, τη 18η Οκτωβρίου 2013 

Ο Πρόεδρος 
|0 Αθηνών ΙΕΡΩΝΥΜΟΣ 

Ακριβές αντίγραφον 
Αθήναι, 18 Οκτωβρίου 2013 
Ο Αρχιγραμματεύς 
40 Διαυλείας Γ ΑΒΡΙΗΛ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίΡή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΠΐ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ,Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ,Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ή1ίρ://νννννν.β1.9Γ - θ-πΐ 3 ΪΙ: ννβόπΐ3δίβΓ.θί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 10024406 1 1 130008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































